Lolland-Falsters Stifts-Tidende, 1831-03-25
Paa Als har og i de sidste Dage tildraget sig en rædsom Ugierning. En hidtil uberygtet Tjenestepige havde stiaalet 4 Skilling fra sit Herskab, for paa Grund af en Drøm at sætte dem i Lotteriet, men blev opdaget og strax jaget af sin Tjeneste. Hun var alt fæstet bort til en anden Familie; men da denne fik Tyveriet at høre, blev hun igjen afsagt saavel her som paa andre Steder, hvor hun søgte Plads. Herover opstod hos hende Kjede til Livet; men da hun ikke havde Mod til at skille sig selv derved, fattede hun den græsselige Beslutning, en Morgen at hente Naboens Barn paa halvfemte Aar, som hun jevnlig havde havt hos sig og stedse behandlet med Venlighed, for at gaae ud i Marken med det. Men istedet herfor førte hun det hen til en Brønd, hvor hun forud havde lagt flere Steen og en Snøre tilrette. Denne lagde hun det uskyldige Barn om Halsen og styrtede det saaledes i Brønden. De ulykkelige Forældre opdagede hun øieblikkelig hvad hun havde gjort, men Barnet stod ikke meere til Redning. Hun venter nu i Slotsfængslet i Sønderborg sin Straf Mariebo. En af Hr. Kammerherre, Stiftamtmand v. Jessen, Commandeur af Dr. og Dri. samt Ridder af den preussiske røde Ørns Orden, udstædt Opfordring til at række Stiftets Trængende en hjælpende Haand i indeærende, formedelst forrige Aars Misvært, trykkende Aar, har havt priisværdige Følger da der i alle Sogne er gjort Sammenskud, deels til Gaver og deels til Jndkjøb af Korn for billig Betaling til trængende Familier. Som et Beviis paa, med hvilken Velvillie en saadan ædel Opfordring er bleven modtaget, tjener den Vished, der haves for, at flere hundrede Familier ere i mere eller mindre Grad ydede Hjælp, og at Man tør forsikkre, at her i Stiftet vist ikke er Een, som mangler det daglige Brød, naturligviis de undtagne, der enten ved Drukkenskab, Dovenskab eller andre Laster, selv styrte sig i Ulykke. Flere Godseiere, have ved denne Leilighed, som ogsaa førend Opfordringen, gjort sig fortjente. Hans Høivelbaarenhed Hr. Greve af Reventlou til Christianssæde er i Sandhed en af disse Ædle, i det han ligesom gjør det til sin Hovedforretning, at Jngen paa hans Grevskab skal lide Nød. Han tilveiebringer med store Opofrelser Arbeide til de Næringsløse, om ikke Andet, lader han Stene hugge smaae til Veie (for Øieblikket af henved 30 Huusmænd, han sælger disse Arbeidere Byg hele Tiden for 3 Rbdlr. pr. Tønde, han uddeler hver Uge henved 10 Tdr. Kartofler, som Gave til over 80 Familier, og i Cristianssædes Gods lader han nu 30 Tønder Ærter paa samme Viis uddeele. Desuden har han givet Sognene i sit Grevskab Forskud i Penge tilligemed de øvrige Beboere, der have forenet sig om at gjøre Korn-Jndkjøb, hvormed Huusmænd og Jnderster forsynes mod Betaling og paa Credit til bestemte moderate Priser, hvilken Providering har taget sin Begyndelse i Fberuar Maaned d. A. Hr. Greven bidrager ogsaa til at skaffe Konerne Spind. Den Addressecontoiret herom den 20de Marts d. A. tilhændekomne Skrivelse fra en værdig Geistlig slutter saaledes: "Vilde alle store Herrer efterligne Hr. Greve Reventlov i personlig Tarvelighed og i menneskekiærlig, utrættelig Virksomhed, saa vilde det staae godt til med Land og Rige. Ogsaa i Grevskabet Knuhtenborg er gjort Meget for de Fattige. Godsadministrationen har blandt Andet skjænket 80 Tdr. Byg til Uddeeling. Den ene af Trillingerne i Bandholm, som opkaldtes efter Deres kongelige Høiheder Prindserne Christian, Frederik, Frederik Christian og Frederik Ferdinand, er afgaaet ved Døden.